Държавен вестник, бр. 34, 2026 г., стр. 13

БРОЙ  34	
Д Ъ Р Ж А В Е Н  В Е С Т Н И К 	
СТР.  13   
В случай на необходимост завършилият втора степен на професионална квалификация 
по професията съдейства на специалиста по здравни грижи при измерване на основни 
показатели - телесна температура, артериално кръвно налягане, и го подпомага в дейностите 
за овладяване на хипо- или хипертермия, хипо- или хипертония. Участва също при 
провеждането на общоукрепващи и закалителни процедури за пациента/потребителя. Той 
извършва предоперативно отстраняване на окосмяването на мястото на оперативното поле. 
При рискови ситуации и спешни състояния придобилият втора степен на 
професионална квалификация по професията предприема действия, с които да облекчи 
състоянието на пациента/потребителя, без да прилага специални мерки, които могат да се 
извършват само от медицински специалисти. 
Полага грижи за инфекциозно болни, като стриктно спазва противоепидемичния план 
за обгрижването им (задължително използва лични предпазни средства, редовно извършва 
хигиенна дезинфекция на ръцете си и др.). Обученото лице може да полага общи грижи за 
лица със специфични потребности (сензорни и двигателни нарушения), онкологично болни и 
в терминално състояние, лица с психични разстройства, както и да осъществява общи грижи 
за болни деца в различни възрастови групи. 
При настъпила смърт в лечебно заведение завършилият втора степен на професионална 
квалификация по професията обработва и премества тялото на починал под контрола и 
съобразно указанията на специалиста по здравни грижи. 
При изпълнение на професионалните си дейности придобилият втора степен на 
професионална квалификация по професията поддържа контакти с пациента/потребителя, с 
неговите близки и с работния екип, като проявява адаптивност за работа при променящи се 
условия, поддържа контакт с общопрактикуващия/лекуващия лекар, сигнализира при 
влошаване на здравословното състояние или при спешен случай. Той работи в екип с други 
специалисти, изпълнява указанията на ръководителя на екипа, указанията на специалистите 
по здравни грижи и участва в изпълнението на изготвения индивидуален план за грижи. 
Лицето с придобита втора степен на професионална квалификация по професията 
притежава умения за ефективна комуникация, за работа в екип, проявява уважение и зачита 
правата на пациента/потребителя. Грижите трябва да бъдат насочени преди всичко към 
осигуряване на добро физическо и социално-психологическо състояние. Дейностите, 
осъществявани от него, целят подобряване качеството на живот на пациента/потребителя чрез 
оказване на здравна, социална и психо-емоционална подкрепа за здравословен начин на живот, 
за ресоциализация и адаптация след операция или при хронични заболявания. Той носи 
отговорност за живота и здравето на пациента/потребителя, за който се грижи, в рамките на 
работното време и на компетентността си, за извършените от него действия или бездействия, 
както и за опазване имуществото на пациента/потребителя, когато полага грижи в дома. 
Спазва стриктно изискванията за конфиденциалност при работа с личните данни или с 
персонална информация, свързана с пациента/потребителя, неговото семейство и близки. 
Проявява лоялност и толерантност към възрастовите, етническите, религиозните и други 
различия. При упражняване на професията от лицето се изисква да проявява дискретност, 
инициативност, комуникативност, емпатия, търпение, емоционална стабилност. 
Придобилият втора степен на професионална квалификация по професия „Здравен 
асистент“ е запознат с относимата към дейността му документация и с нормативната уредба, 
касаеща задълженията му. Изготвя отчет за извършените от него дейности (ежедневно, 
месечно) в специални формуляри (на хартиен или електронен носител) по указания на прекия